Erik Sviatchenko har forlænget sin aftale med FC Midtjylland frem til sommeren 2017. Det skriver BT.

Erik Sviatchenko var tidligere på sommeren på vej til FC København, inden FC Midtjyllands nye ledelse og ejer Matthew Benham bremsede skiftet.

Sviatchenko er dermed stadig i FC Midtjylland - dog på en aftale, der udløber allerede om et års tid. Sådan forbliver det dog ikke, skriver BT.

22-årige Sviatchenko har ifølge avisen således forlænget sin aftale med Superligaens førerhold frem til sommeren 2017.

Sviatchenko står mere end fem år efter sin debut for FCM noteret for 92 kampe og syv mål for klubben.